##  ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 115. schôdza

 Číslo: CRD-1628/2015

 741

**U z n e s e n i e**

**Ústavnoprávneho výboru Národnej rady Slovenskej republiky**

**zo 4. novembra 2015**

k vládnemu návrhu [zákona, ktorým sa mení a dopĺňa **zákon č. 211/2000 Z. z. o slobodnom prístupe k informáciám** a o zmene a doplnení niektorých zákonov (zákon o slobode informácií) v znení neskorších](http://lrv.rokovania.sk/281882015-/) predpisov (tlač 1727)

###  Ústavnoprávny výbor Národnej rady Slovenskej republiky

**s ú h l a s í**

s vládnym návrhom [zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov](http://lrv.rokovania.sk/281882015-/) (tlač 1727);

 **B. o d p o r ú č a**

 Národnej rade Slovenskej republiky

vládny návrh zákona, [ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov](http://lrv.rokovania.sk/281882015-/) (tlač 1727) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru, aby výsledky rokovania Ústavnoprávneho výboru Národnej rady Slovenskej republiky zo 4. novembra 2015 spolu s výsledkami rokovania Výboru Národnej rady Slovenskej republiky pre ľudské práva a národnostné menšiny spracoval do  písomnej spoločnej správy výborov Národnej rady Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie gestorskému výboru.

 Róbert Madej

 predseda výboru

overovatelia výboru:

Anton Martvoň

Edita Pfundtner

**P r í l o h a**

**k uzneseniu Ústavnoprávneho**

**výboru Národnej rady SR č. 741**

**zo 4. novembra 2015**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu** [**zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení**](http://lrv.rokovania.sk/281882015-/) **neskorších predpisov (tlač 1727)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

V článku I sa vkladá nový bod 1., ktorý znie:

 „1. V § 11 ods. 1 písm. b) sa vypúšťa slovo „osobitného“.

 Nasledujúce body sa primerane prečíslujú.

Navrhuje sa umožniť nesprístupnenie informácii v žiadateľom určenej forme, keď je už informácia sprístupnená (napr. prostredníctvom siete internet), a to aj vtedy, keď je sprístupnená na základe zákona o slobode informácií a nielen osobitných zákonov.

V čl. I druhom bode sa na konci pripájajú tieto slová:

„Poznámka pod čiarou k odkazu 23 znie:

„23) Napríklad zákon č. 527/1990 Zb. o vynálezoch, priemyselných vzoroch a zlepšovacích návrhoch v znení neskorších predpisov, zákon č. 146/2000 Z. z. o ochrane topografií polovodičových výrobkov v znení zákona č. 84/2007 Z. z., zákon č. 517/2007 Z. z. o úžitkových vzoroch a o zmene a doplnení niektorých zákonov v znení zákona č. 495/2008 Z. z., zákon č. 202/2009 Z. z. o právnej ochrane odrôd rastlín, zákon č. 185/2015 Z. z. Autorský zákon.“.“.

Navrhujeme aktualizovať znenie poznámky pod čiarou s ohľadom na platnú právnu úpravu.

3. V čl. I jedenástom bode v § 21e ods.4 sa za slovami „10 rokov“ vypúšťajú slová „povinná osoba“.

Ide o gramatickú úpravu normatívneho textu (vypúšťajú sa nadbytočné slová).

4. V čl. I trinástom bode sa vypúšťajú slová „vrátane poznámky pod čiarou k odkazu 27n)“.

Legislatívno-technická úprava. Nie je dôvodné predmetnú poznámku vypúšťať s ohľadom na návrh v pätnástom bode.

5. V čl. II sa slová „1. decembra 2015“nahrádzajú slovami „1. januára 2016“.

Zároveň je potrebné v čl. I 25. bode § 22f vrátane nadpisu slová „od 1. decembra 2015“ nahradiť slovami „od 1. januára 2016“ a slová „k 1. decembru 2015“ nahradiť slovami „k 1. januáru 2016“.

Zmena termínu účinnosti sa navrhuje s ohľadom na priebeh legislatívneho procesu a potrebu dodržania lehoty podľa čl. 102 ods. 1 písm. o) Ústavy Slovenskej republiky. Súčasne je potrebné primerane upraviť aj lehoty navrhované v prechodnom ustanovení.